Nafarroako Parlamentuko Mahaiak, 2018ko otsailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea garraioak osasunean eta ingurumenean duen eragina aztertzeko Europako Elkartearekin Nafarroako Gobernuak zuzenean nahiz zeharka izandako harremanei aurkeztutako galdera, Maiorga Ramírez Erro jaunak buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 5ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Jakin nahi dut ea Nafarroako Gobernuak zer harreman izan duen, bai zuzenean bai zeharka, bere edozein entitate edo erakunderen bidez (baita ekarpenen bidezko kenkari fiskalen arloan ere), EUGT-Garraioak osasunean eta ingurumenean duen eragina aztertzeko Europako Elkartearekin.

Iruñean, 2018ko urtarrilaren 30ean

Foru parlamentaria: Maiorga Ramírez Erro